เที่ยงแล้ว เลยจัดที่นี่ เลี้ยงส่งน้องฝึกงาน มากันห้าคน นั่งโต๊ะริมด้านใน รู้สึกคนนั่งในจะเข้าออกลำบาก เลือกกินสุกี้ยากี้อย่างเดียวกันทุกคน น่าจะคนละเกือบสี่ร้อย (แต่ถ้าจะเอาสองน้ำชูปในหม้อเดียวก็สี่ร้อยห้าสิบ หรือจะจัดเต็มไม่อั้นทุกอย่างของคาวของหวานกับเนื้อออสเตรเลียและหมูคูโรบุตะ ก็คนละห้าร้อยสี่สิบ) 
บนโต๊ะมีสองเตาสำหรับหม้อมาสองใบ แยกคนกินเนื้อ คนกินหมูพร้อม แต่มีบางคนอยากได้ซอสชาบูชาบู คือน้ำจิ้ม Ponzu กับน้ำจิ้มงา มากินกับสุกี้ยากี้ (แปลกใจรสชาติเป็นไง ปกติกินแต่จุ่มไข่ดิบ) พนักงานอธิบายว่าน้ำจิ้มเติมไม่อั้น น้ำจิ้มละ 25 บาท ถ้าเอาสองน้ำจิ้มก็เพิ่ม 50 บาท อันนี้พอเข้าใจ แต่ถ้าคนใดคนหนึ่งจะสั่งน้ำจิ้ม ก็ต้องสั่งทั้งโต๊ะ!  อันนี้ไม่เข้าใจ คือไม่ได้อยากกินน้ำจิ้มชาบูชาบู ต่อให้จิ้มฟรี ยังไม่เอาเลย ทำไมต้องมายัดเยียดบังคับให้ต้องสั่งทุกคน  แต่ในที่สุดก็ต้องสั่งทุกคน ค่าน้ำจิ้ม 250 บาท TT รู้สึกเริ่มไม่เอนจอย.
ช่างน้ำจิ้มล่ะ มาเรื่องสั่งน้ำดื่ม ก็ไม่ได้รวมอยู่ในบุฟเฟต์ เครื่องดื่มต้องสั่งต่างหากเพิ่ม เลยสั่งน้ำเปล่า เริ่มนอยด์
มาถึงน้ำซอสสุกี้ยากี้ออกจะใสๆ เค็มๆ ถ้าเทียบกับที่อื่น  
เนื่อสไลด์มีแบบเดียว (อย่างที่บอกจะเอาเนื้อออสเตรเลีย จ่ายเพิ่ม) แต่เนื้อก็ไม่เลวนะ อร่อยใช้ได้  ขอเพิ่มเท่าไหร่ก็ได้
ผักก็หยิบเองตามใจชอบ มีทั้งผัก ทั้งเห็ด ทั้งเส้นบูก ข้าวโพด แครอท
ไข่ไก่ต้องขอเอง ข้าวกับโมจิก็ต้องขอเอง 
สลัดแบบง่ายๆก็มีให้ตักเอง กะหล่ำฝอย มะเขือเทศ หัวหอม กับน้ำสลัดซีอิ้วและน้ำสลัดงา
ทางร้านมีโปรโมชั่นบัตรเครดิต แลกพ้อยท์รับส่วนลด  ตกเหลือคนละประมาณสี่ร้อยเก้าสิบ โอเคล่าา

ปกติจะชอบนั่งกินแบบไม่ใช่บุฟเฟต์ด้านนอกมากกว่า กินไม่ต้องเยอะ จ่ายน้อยกว่า ตัวไม่เหม็น เบียร์สดอาซาฮีแก้วละ69 :)